Den første tandemtraktoren var trolig Allis-Chalmers Duplex, fra 1920-tallet. Den ble laget ved at to Allis-Chalmers 6/12 ble koblet sammen med et ledd, med bakendene mot hverandre. Denne traktoren ble ingen suksess og bare noen få ble laget. Tandemtraktorene dukket så opp på 1950-tallet for å dekke etterspørselen etter traktorer med større trekkraft enn man fikk fra de største bakhjulsdrevne traktorene som da var på markedet.